വിശ്വാസ്യത നഷ്ടപ്പെട്ട റഷ്യന് തെരഞ്ഞെടുപ്പ് സോഷ്യലിസ്റ്റ് വിപ്ലവത്തിലൂടെ ആദ്യമായി കമ്മ്യൂണിസ്റ്റ് പാര്ട്ടി അധികാരത്തില് വന്ന രാഷ്ട്രമാണു റഷ്യ. ലെനിന്റെ നേതൃത്വത്തില് നടന്ന 1917ലെ ഒക്ടോബര് വിപ്ലവം കമ്മ്യൂണിസ്റ്റ് പാര്ട്ടിയെ അധികാരത്തില് അവരോധിക്കുകയും സര് ഭരണം അവസാനിപ്പിക്കുകയും ചെയ്തു. സോവിയേറ്റ് ഭരണകൂടത്തെ അട്ടിമറിക്കാന് ലോകത്തൊട്ടാകെയുള്ള സാമ്രാജ്യത്വ ശക്തികളും കമ്മ്യൂണിസ്റ്റ് വിരുദ്ധന്മാരും എല്ലാ കരുനീക്കങ്ങളും നടത്തിയെങ്കിലും അതിനെയെല്ലാം അതിജീവിച്ചുകൊണ്ടാണു സോവിയറ്റ് ഭരണകൂടവും കമ്മ്യൂണിസ്റ്റ് പാര്ട്ടിയും മുമ്ബോട്ടു പോയത്. റഷ്യ എല്ലാ അര്ത്ഥത്തിലും ലോകത്തിലെ ഏറ്റവും പ്രധാനപ്പെട്ട രാഷ്ട്രങ്ങളിലൊന്നാണ്. ലോകത്തിലെ ഏറ്റവും വലിയ രാജ്യം. ഇരുപതാം നൂറ്റാണ്ടിലെ ലോകരാഷ്ട്രീയത്തില് നിര്ണായക സ്വാധീനം ചെലുത്തിയ രാജ്യം. 1924ല് യു.എസ്.എസ്.ആറിന്റെ രൂപവല്ക്കരണത്തോടെ റഷ്യ വന്ശക്തിയായി മാറി. എന്നാല് 1991വരെ ഈ സ്ഥിതി തുടര്ന്നുള്ളൂ. എണ്ണ, പ്രകൃതിവാതകം എന്നിവയില് സമ്ബന്നമായ റഷ്യ ഊര്ജരംഗത്തെ ഏറ്റവും വലിയ ശക്തിയായി വിലയിരുത്തപ്പെടുന്നു. എണ്ണയുടേയും പ്രകൃതി വാതകങ്ങളുടേയും കയറ്റുമതിയിലൂടെ റഷ്യയുടെ സാമ്ബത്തികരംഗം ശക്തമായിക്കൊണ്ടിരിക്കുകയാണ്. 14 രാജ്യങ്ങളുമായി അതിര്ത്തി പങ്കിടുന്ന റഷ്യ, ഏറ്റവും കൂടുതല് രാജ്യങ്ങളുമായി അതിര്ത്തി പങ്കിടുന്ന രണ്ടു രാജ്യങ്ങളില് ഒന്നാണ്. അമേരിക്കയുമായും ജപ്പാനുമായും ഭൂമിശാസ്ത്രപരമായി ഏറെ അടുത്തുനില്ക്കുന്ന രാജ്യംകൂടിയാണിത്. ഏഷ്യയിലും യൂറോപ്പിലുമായി ലോക വിസ്തൃതിയുടെ എട്ടിലൊന്നു ഭാഗമാണു റഷ്യക്കു സ്വന്തമായുള്ളത്. ജനസംഖ്യയില് ഒമ്ബതാംസ്ഥാനം. ഇരുപതാം നൂറ്റാണ്ടില് ലോകത്ത് ഉയര്ന്നുവന്ന ശാക്തികചേരികളില് ഒന്നിന്റെ നേതൃത്വം വഹിച്ച സോവിയറ്റ് യൂണിയന്റെ ഉദയത്തിന് കാരണം റഷ്യന് വിപ്ലവമാണല്ലോ. ലോകചരിത്രത്തെ വലുതായി സ്വാധീനിക്കുകയും മാറ്റിമറിക്കുകയും ചെയ്തു റഷ്യന് വിപ്ലവം. ഒക്ടോബര് വിപ്ളവത്തിന്റെ നായകന് വ്ളാഡിമിര് ഇല്ലിച്ച് ലെനിന് ഇരുപതാം നൂറ്റാണ്ടിലെ ഏറ്റവും തിളക്കമാര്ന്ന വ്യക്തിത്വമാണ്. സോവിയേറ്റ് സോഷ്യലിസ്റ്റ് റിപ്പബ്ളിക്കിന്റെ ആദ്യതലവനായ ലെനിന് സോവിയറ്റ് യൂണിയന്റെയും ശില്പിയായിരുന്നു. മാര്ക്സിസ്റ്റ് ദര്ശനത്തിലിധിഷ്ഠിതമായ ലെനിനിസ്റ്റ് രാഷ്ട്രീയവീക്ഷണം അദ്ദേഹത്തിന്റെ സംഭാവനയാണ്. 1980കളോടുകൂടി സോവിയറ്റ് റഷ്യയില് സാമ്ബത്തികപ്രതിസന്ധിയും മറ്റ് പ്രശ്നങ്ങളും സങ്കീര്ണമായി. പ്രതിസന്ധി പരിഹരിക്കാന് അന്നത്തെ പ്രസിഡന്റ് മിഖയേല് ഗോര്ബച്ചേവ് 1987ല് ചില നവീന പരിപാടികള് ആവിഷ്കരിച്ചു. എല്ലാ രംഗത്തും നൂതനപരിവര്ത്തനം എന്ന ഉദ്ദേശ്യത്തോടെ നടപ്പാക്കിയതായിരുന്നു ഗ്ലാസ്നോസ്റ്റ്. ഉത്പാദനമേഖലയിലെ ഭരണകൂട നിയന്ത്രണവും കേന്ദ്രീകൃത ആസൂത്രണവും കുറച്ച് സമ്ബദ്ഘടനയെ കമ്ബോളവല്ക്കരിക്കാന് വേണ്ടി പെരിസ്ട്രോയിക്ക എന്ന മറ്റൊരു പരിപാടിയും ആവിഷ്കരിച്ചു. എന്നാല് ഇതുകൊണ്ടൊന്നും രാജ്യത്തെ കാര്ന്നുതിന്ന ശിഥിലീകരണത്തില് നിന്നും സോവിയേറ്റ് യൂണിയനെ രക്ഷിക്കാന് കഴിഞ്ഞില്ല. കമ്മ്യൂണിസ്റ്റ് നേതൃത്വത്തിലുള്ള സോവിയറ്റ് റഷ്യ 1991ല് അതിന്റെ അന്ത്യം കാണുകയും ചെയ്തു. സോവിയേറ്റ് റഷ്യയുടെ തകര്ച്ചയോടുകൂടി ലോകത്തൊട്ടാകെയുള്ള കമ്മ്യൂണിസ്റ്റ് വിരുദ്ധര് കമ്മ്യൂണിസ്റ്റ് ദൈവം മരിച്ചെന്നും ഇനി അതിനെ ആരും പേടിക്കേണ്ടതില്ലെന്നും പ്രഖ്യാപിച്ചിരുന്നു. എന്നാല് റഷ്യയിലടക്കം ലോകത്തിലെ വിവിധ ഭൂഖണ്ഡങ്ങളില് കമ്മ്യൂണിസ്റ്റ് പാര്ട്ടികള് വീണ്ടും കരുത്താര്ജിച്ച്മുന്നോട്ടുപോകുന്ന സ്ഥിതിയാണ് ഇന്ന് കാണാന് കഴിയുന്നത്. ആജീവനാന്ത പ്രസിഡന്റ് ആകാന് പുടിന് കഴിഞ്ഞ ദിവസം നടന്ന റഷ്യന് പാര്ലമെന്റ് തെരഞ്ഞെടുപ്പ് ലോകശ്രദ്ധ ആകര്ഷിച്ച ഒന്നായിരുന്നു. തെരഞ്ഞെടുപ്പില് പ്രസിഡന്റ് വ്ളാഡിമര് പുടിന്റെ യുണൈറ്ററ്റ് റഷ്യ പാര്ട്ടി മൂന്നില് രണ്ട് ഭൂരിപക്ഷത്തോടെ വീണ്ടും സമ്ബൂര്ണ മേധാവിത്വം നേടി. അധോസഭയായ ഡ്യൂമയിലേക്ക് നടന്ന തെരഞ്ഞെടുപ്പില്യുണൈറ്ററ്റ് റഷ്യ 49.8 ശതമാനം വോട്ട് നേടി. റഷ്യന് കമ്മ്യൂണിസ്റ്റ് പാര്ട്ടിക്ക് 19 ശതമാനം വോട്ടും ലിബറല് ഡെമോക്രാറ്റിക് പാര്ട്ടി ഓഫ് റഷ്യ, ഫെയര് റഷ്യ പാര്ട്ടി എന്നിവയ്ക്ക് 7.5 ശതമാനം വോട്ട് വീതവും നേടാന് കഴിഞ്ഞു. 450 അംഗ സഭയില് 225 പേരെ പാര്ട്ടികള്ക്കു ലഭിക്കുന്ന വോട്ടുകളുടെ അടിസ്ഥാനത്തിലും ബാക്കി 225 അംഗങ്ങളെ വോട്ടര്മാര് നേരിട്ടുമാണ് തെരഞ്ഞെടുക്കുന്നത്. നേരിട്ടു തെരഞ്ഞെടുക്കുന്ന 225 സീറ്റില് 198 സീറ്റ് യുണൈറ്റഡ് റഷ്യ നേടി. ബാക്കി സീറ്റുകള് നേടിയ മൂന്നു പാര്ട്ടികള് പുടിന്റെ നയങ്ങള്ക്കൊപ്പം നില്ക്കുന്നതിനാല് പാര്ലമെന്റില് കാര്യമായ പ്രതിപക്ഷസ്വരം ഉണ്ടാകില്ല. 51 ശതമാനം പേരാണ് വോട്ട് ചെയ്തത്. റഷ്യന് പാര്ലമെന്റ് തെരഞ്ഞെടുപ്പിലും കമ്മ്യൂണിസ്റ്റ് പാര്ട്ടിക്ക് മുന്നേറ്റമുണ്ടായി. അധോസഭയായ ഡ്യൂമയിലേക്ക് നടന്ന തെരഞ്ഞെടുപ്പിലും കമ്മ്യൂണിസ്റ്റ് പാര്ട്ടി ഓഫ് റഷ്യന് ഫെഡറേഷന് 57 സീറ്റില് വിജയിച്ചു. 2016 ല് ലഭിച്ച 42 സീറ്റിനേക്കാള് 15 സീറ്റ് അധികം നേടി. വോട്ടിങ് ശതമാനത്തിലുംവര്ധനയുണ്ടായി. കഴിഞ്ഞ തെരഞ്ഞെടുപ്പില് 13 ശതമാനമായിരുന്ന വോട്ട് ഇത്തവണ 19 ശതമാനമായി ഉയര്ന്നു. പ്രധാനപ്രതിപക്ഷമായ കമ്മ്യൂണിസ്റ്റ് പാര്ട്ടിയാണ് സീറ്റിലും വോട്ടിങ് ശതമാനത്തിലും രണ്ടാം സ്ഥാനത്ത് നില്ക്കുന്നത്. തെരഞ്ഞെടുപ്പില് വ്യാപകമായ അട്ടിമറിയും തിരുമറിയുമുണ്ടായിയെന്ന ആരോപണം ശക്തമാണ്. പ്രതിപക്ഷ നേതാക്കളെ ജയിലിലടച്ചും മറ്റുപാര്ട്ടികളെ നിശബ്ദമാക്കിയുമാണു പുടിന് തെരഞ്ഞെടുപ്പ് നടത്തിയത്. വോട്ടെടുപ്പില് വ്യാപകമായ ക്രമക്കേടുകള് നടന്നതായി രാജ്യാന്തര നിരീക്ഷകര് കണ്ടെത്തിയിട്ടുണ്ട്. ഭരണഘടനയില് വലിയ മാറ്റങ്ങള് വരുത്താനും അടുത്തതവണയും പ്രസിഡന്റ് സ്ഥാനം ഉറപ്പിക്കാനും ഈ ഭൂരിപക്ഷം പുടിനെ സഹായിച്ചേക്കും. 2024ലാണ് അടുത്ത പ്രസിഡന്റ് തെരഞ്ഞെടുപ്പ്. പുടിന്റെ രാഷ്ട്രീയ എതിരാളി അലക്സി നവല്നിയെ ജയിലിടയ്ക്കുകയും അദ്ദേഹത്തിന്റെ സംഘടനയെ ഭീകരസംഘടനയായി പ്രഖ്യാപിക്കുകയും ചെയ്തിരുന്നു. മറ്റു പ്രതിപക്ഷ നേതാക്കള് കേസില് കുടുങ്ങുകയോ രാജ്യം വിടുകയോ ചെയ്തു. സ്മാര്ട്ട് വോട്ടിങ് എന്ന വെബ്സൈറ്റ് വഴി പുടിനെ എതിര്ക്കുന്ന സ്ഥാനാര്ഥിയെ കണ്ടെത്താന് നവല്നിയെ പിന്തുണയ്ക്കുന്നവര് ശ്രമിച്ചിരുന്നു. എന്നാല് ആപ്പിള്, ഗൂഗിള് കമ്ബനികളെ സ്വാധീനിച്ച് ആ സൗകര്യം സര്ക്കാര് തടസപ്പെടുത്തി. വന് ക്രമക്കേടുകള് നടന്നെന്ന് ആരോപിച്ച് കമ്മ്യൂണിസ്റ്റ് പാര്ട്ടി മോസ്കോയില് വലിയ പ്രകടനം നടത്തിയിരുന്നു. റഷ്യന് തെരഞ്ഞെടുപ്പ് ക്രമക്കേട് നിറഞ്ഞതായിരുന്നെന്നു രാജ്യാന്തര ഏജന്സികളും അമേരിക്കയും ബ്രിട്ടനും ആരോപിച്ചു. തെരഞ്ഞെടുപ്പ് ഫലം അംഗീകരിക്കാന് കമ്മ്യൂണിസ്റ്റ് പാര്ട്ടിയും മറ്റു പ്രതിപക്ഷകക്ഷികളും തയാറായിട്ടില്ല. ജനാധിപത്യത്തിന്റെ മരണമണിയാണ് റഷ്യന് തെരഞ്ഞെടുപ്പില് മുഴങ്ങിയത്. രാജ്യത്തേയും തെരഞ്ഞെടുപ്പിന്റെ വിശ്വാസ്യതയേയും സംരക്ഷിക്കാന് ജനങ്ങള് രംഗത്തിറങ്ങണമെന്നു റഷ്യന് കമ്മ്യൂണിസ്റ്റ്പാര്ട്ടി ചെയര്മാന് ഗെന്നഡി സുഗാനോവ് അഭ്യര്ഥിച്ചിട്ടുണ്ട്. ഇപ്പോള് പല ജനാധിപത്യരാജ്യങ്ങളിലും തെരഞ്ഞെടുപ്പുകള് വലിയ പ്രഹസനമായി മാറുകയാണ്. സ്വന്തം വിജയത്തിനായി ജനാധിപത്യത്തിന്റെ കഴുത്തില് കൊലക്കത്തി കുത്തിയിറക്കാന് പല ഭരണാധികാരികള്ക്കും വൈമുഖ്യവുമില്ല. ഇത്തരം ജനാധിപത്യവിരുദ്ധമായ തെരഞ്ഞെടുപ്പുകളെ പിന്നീടു ലോകം അംഗീകരിക്കുന്ന ചിത്രവും നമ്മുടെ മുന്നിലുണ്ട്. ആജീവനാന്ത പ്രസിഡന്റായിരിക്കാന് ആഗ്രഹിക്കുന്ന ആളാണ് വ്ളാഡിമര് പുടിന്. അതിനുവേണ്ടിയുള്ള ഭരണഘടന ഭേദഗതി അദ്ദേഹം പാസാക്കിയെടുത്തു. ജനാധിപത്യത്തിന്റെ മൂടുപടം അണിഞ്ഞ സ്വേച്ഛാധിപതിയാണ് റഷ്യന് പ്രസിഡന്റ് പുടിന്. എന്തായാലും ഈ തെരഞ്ഞെടപ്പിന്റെ ന്യായവും അന്യയവുമെല്ലാം വിലയിരുത്തേണ്ടത് റഷ്യയും ആ രാജ്യത്തെ ജനാധിപത്യപ്രസ്ഥാനങ്ങളുമാണ്. അഡ്വ.ജി. സുഗുണന് ഫോണ്: 9847132428 email: avdgsugunangmail.com